VTE เคาะราคาไอพีโอ 1.60 บาท
วินเทต วิศวกรรม เตรียมเสนอขายหุ้น 1-2 มี.ค. และเข้าจดทะเบียนในตลาดหลักทรัพย์เอ็มเอไอ 9 มี.ค.
28 ก.พ. 2554

วินเทต วิศวกรรม เตรียมเสนอขายหุ้น 1-2 มี.ค. และเข้าจดทะเบียนในตลาดหลักทรัพย์เอ็มเอไอ 9 มี.ค.
นายโสรัจ โรจนเบญจกุล ประธานเจ้าหน้าที่บริหาร บริษัท วินเทจ วิศวกรรม (VTE) ประกอบธุรกิจรับเหมางานระบบวิศวกรรมประกอบอาคารครบวงจร หรือ MEP เปิดเผยว่า บริษัทเตรียมเข้าจดทะเบียนในตลาดหลักทรัพย์เอ็มเอไอวันที่ 9 มี.ค. โดยจะเสนอขายหุ้นให้กับประชาชนครั้งแรก (ไอพีโอ) จำนวน 20 ล้านหุ้น ที่ราคา 1.60 บาท วันที่ 1-2 มี.ค. ซึ่งผู้เข้าซื้อหุ้นเพิ่มทุนของบริษัทสิทธิได้รับเงินปันผลในอัตรา 0.10 บาทต่อหุ้น ซึ่งคิดเป็นการจ่ายปันผลที่ 50 % ของกำไรสุทธิปี 2553 ที่ 16 ล้านบาท หรือคิดเป็นอัตราผลตอบแทนที่ 6.25 % 
“คาดว่าจะได้รับความสนใจจากนักลงทุนเป็นอย่างดีเพราะบริษัทมีการจ่ายปันผลให้ผู้ที่เข้าซื้อหุ้นด้วย ประกอบกับขณะนี้มีกองทุนสถาบันในประเทศได้ติดต่อเข้ามาซื้อหุ้นของบริษัท ซึ่งอาจเป็นเพราะบริษัทมีจุดแข็งที่เป็นธุรกิจรับเหมาแต่มีการควบคุมต้นทุนด้วนยระบบเทคโลโลยีทำให้สามารถรักษาอัตรากำไรขั้นต้นได้ในระดับ 16-20 % ซึ่งสูงกว่าระดับอุตสาหกรรมดียวกันที่เฉลี่ยอยู่ที่ 10-12 % และรักษาอัตรากำไรสุทธิที่ 4-6 %”
ทั้งนี้ บริษัทจะนำเงินที่ได้จากการระดมทุนไปชำระหนี้ระยะสั้น 12 ล้านบาท และส่วนที่เหลือจะนำไปใช้เป็นเงินทุนหมุนวียนภายในบริษัท 
นายประทีป ยงวาณิชย์ กรรมการผู้อำนวยการ บริษัทหลักทรัพย์ (บล.) เอเซียพลัส (ASP) ในฐานะที่ปรึกษาการเงิแนละแกนนำรับประกันการจัดจำหน่ายหุ้นสามัญเพิ่มทุนของ กล่าวว่า ราคาไอพีโอ ที่1.60 บาท เป็นราคาที่คิดจากราคาปิดต่อกำไรต่อหุ้น (พี/อี) ที่ 8 เท่า ซึ่งเป็นส่วนลดให้ถึง 15-20 % เมื่อเทียบกับ พี/อี ของตลาดหลักทรัพย์เอ็มเอไอที่ระดัย 17-18 เท่า
ทั้งนี้การจัดสรรเสนอขายหุ้นทั้งหมด 20 ล้านหุ้น แบ่งเป็นประชาชนทั่วไปทั้งหมด 14 ล้านหุ้น นักลงทุนสถาบัน 3 ล้านหุ้น ซึ่งส่วนใหญ่เป็นสถาบันของ บล.ที่ร่วมกันจำหน่ายหุ้นทั้งหมด 3 ราย คือ ASP  บล.คันทรี่ กรุ๊ป และ บล.ธนชาต  ส่วนกรรมการและพนักงานบริษัท 2 ล้านหุ้น และผู้อุปการะคุณ 1 ล้านหุ้น